
Zarasų rajono savivaldybės administracija skelbia 21,41 kv. m patalpų, esančių pastate-pasaže, D. Bukonto g. 1B, Zarasuose, viešą nuomos konkursą.

 Nuomos konkurso sąlygos:
	Informacija apie turto valdytoją
	Zarasų rajono savivaldybės administracija (į. k. 188753461, adresas – Sėlių a. 22, 32110 Zarasai)

	Informacija apie nuomojamą turtą
	21,41 kv. m. ploto patalpos, esančios pastate-pasaže, D. Bukonto g. 1B, Zarasuose, pastato unikalus Nr. 4394-0003-4054, inventorinis Nr. 01222227, nekilnojamojo daikto kadastrinių matavimų byloje pastato žymėjimas plane 9B1/p, patalpos pažymėtos patalpų indeksais 1-1 ir 1-2.

	Turto naudojimo paskirtis ir ypatumai
	Turtas išnuomojamas šioms Ekonominės veiklos rūšių klasifikatoriuje nurodytoms veikloms vykdyti:
1. Nespecializuota mažmeninė prekyba daugiausia maisto produktais, gėrimais ar tabako gaminiais (47.11.00).

2. Vaisių, uogų ir daržovių mažmeninė prekyba (47.21.00).

3.  Mėsos ir mėsos produktų mažmeninė prekyba (47.22.00). 

4. Žuvų, vėžiagyvių ir moliuskų mažmeninė prekyba (47.23.00).

5. Duonos, bandelių ir konditerijos gaminių mažmeninė prekyba (47.24.00).
6. Nealkoholinių gėrimų mažmeninė prekyba (47.25.20).

	Pradinis turto nuompinigių dydis
	154,37 Eur per mėn. už visą nuomojamą plotą (be PVM). Nuomotojas yra ne PVM mokėtojas.

	Nuompinigių mokėjimo tvarka
	Nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos.

	Informacija apie delspinigių dydį už nuomininko praleistą nuomos mokesčio mokėjimo terminą
	Nuomininkas, per sutartyje nustatytus terminus nesumokėjęs nuompinigių, privalo mokėti nuomotojui 0,05 procento dydžio delspinigius nuo nesumokėtos nuompinigių sumos už kiekvieną pavėluotą dieną.

	Turto nuomos sutarties trukmė (terminas)
	5 metai. 



	Konkurso dalyvių registravimo ir nuomos konkursui skirtų dokumentų priėmimo vieta ir laikas
	Konkurso dalyviai registruojami ir nuomos konkursui skirti dokumentai priimami iki 2026 m. lapkričio 9 d. 9.00 val. adresu Zarasai, Sėlių a. 22, 305A kab. 

Atsakingas asmuo –  Marina Gražina Beinarienė, 

tel. +370 385 37187, el. p. marina.beinariene@zarasai.lt

	Konkurso dalyvio pradinio įnašo dydis, jo sumokėjimo terminas ir turto valdytojo sąskaitos, į kurią turi būti sumokėtas pradinis įnašas, rekvizitai
	Pradinis įnašas 463,11 Eur (be PVM), kuris lygus paskelbtam 3 mėnesių pradiniam nuompinigių dydžiui, turi būti sumokėtas iki paraiškos pateikimo, prieš atvykstant registruotis konkurso dalyviu, į Zarasų rajono savivaldybės administracijos (įmonės kodas 188753461) sąskaitą Nr. LT657300010002614394, „Swedbank“ AB, banko kodas 73000. 

	Turto apžiūros sąlygos
	Apžiūrėti turtą galima nuo 2026 m. lapkričio 2 d. iki 2026 m. lapkričio 6 d. 15.00 val. Dėl apžiūros laiko būtina iš anksto paskambinti ir suderinti laiką su atsakingu už nuomojamo turto apžiūrą darbuotoju – Marina Gražina Beinariene,

tel. +370 385 37187, el. p. marina.beinariene@zarasai.lt 

	Komisijos posėdžio vieta, data ir tikslus laikas
	Komisijos posėdis įvyks adresu Zarasai, Sėlių a. 22, 305A kab., 2026 m. lapkričio 9 d.  10.00 val.

	Dokumentai, kuriuos konkurso dalyvis privalo pateikti nuomos konkursui
	Asmenys, ketinantys dalyvauti nuomos konkurse, pateikia:

· finansų įstaigos išduotą dokumentą, patvirtinantį, kad sumokėtas pradinis įnašas;
· užklijuotą voką, ant kurio turi būti užrašytas išnuomojamo turto pavadinimas, adresas ir nuoroda „Turto nuomos konkursui“, taip pat ant voko konkurso dalyvis nurodo savo vardą ir pavardę (jei fizinis asmuo), pavadinimą (jei juridinis asmuo) ir adresą.

Užklijuotame voke turi būti pateikti šie dokumentai:

1. Paraiška, kurioje turi būti nurodyta:

1.1. konkurso dalyvio ar jo įgalioto asmens vardas, pavardė, gyvenamosios vietos adresas ir asmens kodas, nurodant, kad paraišką pateikusio asmens duomenys gali būti panaudoti tik sudarant paraiškoje nurodyto turto nuomos sutartį (šie reikalavimai taikomi fiziniams asmenims), pavadinimas, kodas ir buveinės adresas (šie reikalavimai taikomi juridiniams asmenims), telefono numeris, elektroninio pašto adresas;

1.2. prašomo išnuomoti turto pavadinimas, adresas ir plotas;
1.3. paaiškinimas kokiam tikslui konkurso dalyvis naudos nuomojamą turtą;
1.4. konkretus siūlomas nuompinigių dydis;
1.5. konkurso dalyvio ar jo įgalioto asmens atsiskaitomosios sąskaitos, į kurią turto nuomos komisija turi pervesti grąžinamą pradinį įnašą, rekvizitai.
2. Juridinio asmens steigimo faktą patvirtinančio dokumento (Lietuvos Respublikos juridinių asmenų registro elektroninio sertifikuoto išrašo ar kito atitinkamo dokumento) kopija, patvirtinta teisės aktų nustatyta tvarka (šis reikalavimas taikomas juridiniams asmenims). Iš pateikto dokumento turi matytis juridinio asmens registracijos vieta ir vykdomų veiklų pobūdis.
3. Pažyma apie deklaruotą gyvenamąją vietą (šis reikalavimas taikomas tik fiziniams asmenims).
4. Nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo.

	Turto nuomos sąlygos, kurios bus įrašytos į nuomos sutartį
	1. Jeigu nuomojamas turtas naudojamas produkcijos pardavimui, turto nuomininkas turi užtikrinti, kad bent dalis prekiaujamos produkcijos yra užauginta ar/ir pagaminta Zarasų rajone, o likusi prekiaujama produkcija yra užauginta ir/ar pagaminta Lietuvoje. Prekiaujant privaloma turėti tai įrodančius dokumentus (sutartis ir pan.).

2. Sezono metu (nuo birželio 1 d. iki rugpjūčio 31 d.) paslaugos privalo būti teikiamos/prekyba privalo būti vykdoma ne mažiau nei 5 (penkias) dienas per savaitę ir ne trumpiau nei 4 valandas per dieną. Nepriklausomai nuo pasirinkto savaitės darbo grafiko, penktadienį, šeštadienį ir sekmadienį veikla privalo būti vykdoma ne trumpiau kaip po 4 valandas per dieną.
3. Ne sezono laikotarpiu:

3.1. Nuo balandžio 15 d. iki gegužės 31 d. ir nuo rugsėjo 1 d. iki rugsėjo 30 d. nuomininkas privalo vykdyti veiklą kiekvieną penktadienį, šeštadienį ir sekmadienį ne trumpiau kaip po 4 valandas per dieną.
3.2. Gruodžio 22–31 d. nuomininkas privalo vykdyti veiklą ne mažiau kaip 7 (septynias) dienas per šį laikotarpį ir ne trumpiau kaip 4 valandas per dieną, taip pat Zarasų rajono savivaldybės administracijos organizuojamos Kalėdinės mugės viešai skelbiamu laiku. Jei Kalėdinės mugės dienos sutampa su šiame papunktyje nustatytu privalomu veiklos vykdymo laikotarpiu, šios dienos įskaitomos į privalomų  7 (septynių) darbo dienų skaičių.

3.3. Ne sezono metu, esant pagrįstoms aplinkybėms, dėl kurių nuomininkas negali vykdyti veiklos 4.1 ir 4.2 papunkčiuose nustatytu laiku, leidžiama laikinai nevykdyti veiklos tik iš anksto raštu suderinus su Zarasų rajono savivaldybės administracija.

3.4.  Likusiu ne sezono laikotarpiu (nuo sausio 1 d. iki balandžio 14 d. ir nuo spalio 1 d. iki gruodžio 21 d.) veiklos vykdymas nėra privalomas.

4. Nuomininkas savo darbo laiką turi skelbti viešai.

5. Visų patalpose reikalingų inžinerinių sistemų montavimas iš anksto turi būti suderintas su turto nuomotoju.

6. Nuomininkas privalo atlyginti nuostolius, jeigu turtas buvo sugadintas dėl nuomininko kaltės.

7. Nuomotojas pasilieka teisę bet kuriuo metu patikrinti, ar veikla yra vykdoma pagal sutarties sąlygas. Jeigu nustatoma, kad nesilaikoma turto nuomos sutarties sąlygų, sutartis nutraukiama ir nuomininkas per 14 kalendorinių dienų nuo sutarties sąlygų nesilaikymo nustatymo dienos privalo atlaisvinti patalpas.

8. Nuomininkas, pasibaigus turto nuomos sutarties galiojimo terminui arba nutraukus sutartį prieš terminą, naudotą turtą sutvarko savo lėšomis ir grąžina tvarkingą nuomotojui pagal turto perdavimo ir priėmimo aktą. Grąžinamas turtas turi likti kokybiškai ir estetiškai nepakitęs. Nuomininkui nesutvarkius grąžinamo turto, šis faktas užfiksuojamas nuomotojo ir nuomininko pasirašomame turto perdavimo ir priėmimo akte, nurodant, kad grąžinamas turtas yra netvarkingas ir nuomotojas turi teisę kreiptis į kitus paslaugų teikėjus dėl šio turto sutvarkymo, o už suteiktas paslaugas nuomininkas privalės susimokėti pagal jam pateiktą sąskaitą ne vėliau kaip per 14 kalendorinių dienų nuo sąskaitos išrašymo dienos.

9. Nuomotojas turi teisę bet kuriuo metu prašyti papildomų dokumentų, patvirtinančių turto nuomos sutarties sąlygų vykdymą.
10. Už turto nuomą pavasario, rudens ir žiemos laikotarpiais bus taikomas nuompinigių dydis, lygus 5 proc. nuomos sutartyje nurodyto nuompinigių dydžio.

	Kita informacija ir papildomi reikalavimai
	1. Dalyvauti turto nuomos konkurse gali tik Zarasų rajono savivaldybėje registruoti juridiniai asmenys ir Zarasų rajone gyvenamąją vietą deklaravę fiziniai asmenys.
2. Viešą nuomos konkursą vykdo turto valdytojo sudaryta Komisija vadovaudamasi Zarasų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašu, patvirtintu Zarasų rajono savivaldybės tarybos 2021 m. birželio 4 d. sprendimu Nr. T-121 ,,Dėl Zarasų rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo, ir Nuompinigių už Zarasų rajono savivaldybės ilgalaikio ir trumpalaikio materialiojo turto nuomą skaičiavimo taisyklių patvirtinimo bei įgaliojimų suteikimo priimti sprendimus dėl savivaldybės materialiojo turto nuomos“  ir šiomis konkurso sąlygomis.

3. Informacija apie vykdomą viešą nuomos konkursą skelbiama Zarasų rajono savivaldybės internetiniame puslapyje www.zarasai.lt.

